تھامس ڈے

تھامس ڈے (یا تھامس ڈے سوم؛ 22 جون 1748ء – 28 ستمبر 1789ء) برطانوی ادیب اور غلامی کے خلاف جد و جہد کرنے والے تھے۔ وہ اپنی کتاب تواریخ سینڈ فورڈ اور مرٹن (1783ء–1789ء) کے سبب مشہور ہوئے جس میں ژاں ژاک روسو کے تعلیمی نظریات پر پر زور دیا گیا تھا۔ وہ غلامی کے خلاف تحریروں، امریکی آزادی کے حق اور مخالفت دونوں پر مبنی مہمات اور اپنے ذاتی منصوبے کے باعث بھی جانے جاتے تھے، جس میں وہ اپنی تعلیمی نظریات کو کم سن لڑکیوں پر آزما کر ان کی تربیت کے ذریعے اپنے لیے بیوی تیار کرنے کے خواہاں تھے۔

 ابتدائی زندگی 
تھامس ڈے 22 جون 1748ء کو لندن میں پیدا ہوئے۔ وہ تھامس اور جین ڈے کے اکلوتے بیٹے تھے۔ ان کے والد ان کی پیدائش کے تقریباً ایک سال بعد وفات پا گئے تھے مگر اپنے بیٹے کے لیے بڑی دولت چھوڑ گئے تھے۔ تھامس نے پہلے اسٹوک نیونگٹن، مڈل سیکس کے ایک اسکول میں تعلیم حاصل کی جہاں ان کا خاندان موجودہ 109-111 چرچ اسٹریٹ پر رہتا تھا۔ مگر چیچک کی ایک وبا کے بعد، جس نے ان کا چہرہ مستقل طور پر بگاڑ دیا تھا، انھیں وہاں سے ہٹا کر چارٹر ہاؤس اسکول بھیج دیا گیا۔ اس کے بعد وہ کارپس کرسٹی کالج، آکسفورڈ میں داخل ہوئے، جہاں وہ ایک بہترین ماہرِ خطابت بن گئے اور ولیم جونز سے قریبی دوستی قائم کی۔ تاہم انھوں نے اپنی ڈگری مکمل نہیں کی اور 1767ء میں کالج چھوڑ دیا۔
 وفات 
تھامس کا یقین تھا کہ گھوڑوں کو سدھانے کا روایتی طریقہ سخت اور غیر ضروری ہے اور اگر جانور کے ساتھ اچھا برتاؤ کیا جائے تو سختی کی ضرورت باقی نہیں رہتی۔ 28 ستمبر 1789ء کو انھوں نے برکشائر کے علاقے بیئرہِل میں اپنے نظریے کو ایک کم عمر گھوڑے پر آزمانے کی کوشش کی مگر گھوڑے نے انھیں گرا دیا اور وہ موقع پر جاں بحق ہو گئے۔ انھیں برکشائر کے وارگریو میں واقع سینٹ میری چرچ میں سپرد خاک کیا گیا۔

 حوالہ جات 

زمرہ:اٹھارویں صدی کے انگریز مرد مصنفین
زمرہ:بچوں کے انگریز مصنفین
زمرہ:کارپس کرسٹی کالج، اوکسفرڈ کے فضلا
زمرہ:لندن کے مصنفین
زمرہ:1748ء کی پیدائشیں
زمرہ:1789ء کی وفیات